Սլավկո Ավսենիկ

Սլավկո Ավսենիկ (սլովեներեն՝ Slavko Avsenik, ), սլովեն երգահան, երաժիշտ, «Ավսենիկ եղբայրներ» երաժշտական համույթի հիմնադիր։ Սկսած 1953 թվականից, երբ ստեղծվեց հիշյալ երաժշտախումբը, Սլավկո Ավսենիկը ձայնագրել ու թողարկել է հազարից ավելի երգեր, լայն ճանաչում ու համբավ ձեռք բերել ինչպես հայրենի Սլովենիայում, այնպես էլ Եվրոպայի և Ամերիկայի շատ ու շատ երկրներում՝ դառնալով սլովենյան մշակույթը յուրովի խորհրդանշող անձնավորություն։

Կենսագրություն 
Պատանության տարիներին Սլավկոն հրապուրված էր դահուկավազքով, բայց երբ լուրջ վնասվածք ստացավ, որոշեց նվիրվել երգարվեստին։ 1953 թվականին նա արդեն պրոֆեսիոնալ երաժիշտ էր՝ հայտնի ակորդեոնահար։ Չորս տասնամյակից ավելի ձգված երաժշտական գործունեության ընթացքում նա կարևորագույն դեր է խաղացել հատկապես իր հարազար երկրամասի՝ Լեռնային Կառնիոլայի (սլովեներեն՝  Gorenjska) ժողովրդական երգերը տարածելու, աշխարհի տարբեր անկյուններում ճանաչված ու սիրված դարձնելու գործում։ Հատկանշական է, որ Ավսենիկ եղբայրների երաժշտախմբի օրինակով ազգագրական-ժողովրդական երգարվեստի բազմաթիվ համույթներ են ստեղծվել Սլովենիայի այլ վայրերում, Ավստրիայում, Գերմանիայում, Շվեյցարիայում, Հյուսիսային Իտալիայում, Բենիլյուքսի երկրներում, Ալպյան բնակավայրերում... Դրանց նպատակը եղել և մնում է ազգի, ժողովրդի ոգու արտահայտումը երգի, երաժշտության միջոցով։ Ավսենիկի երաժշտախմբի կատարումներից առավել տարածված ու սիրված է Na Golici (գերմաներեն՝ Trompetenecho, անգլերեն՝  Trumpet Echoes) պոլկան, որը համարվում է ամենից հաճախ ու շատ կատարված և կատարվող գործիքավորված երգը աշխարհում։

Երաժշտախումբը, որ հայտնի էր "Ansambel bratov Avsenik" կամ "Slavko Avsenik und seine Original Oberkrainer" անվամբ, հազարավոր համերգներ է տվել, ելույթ ունեցել միլիոնավոր երաժշտասերների, այդ թվում՝ պետությունների ղեկավարների առջև, բազմիցս հանդես եկել հեռուստատեսությամբ ու ռադիոյով։ Նրա կատարումների ձայնագրությունները վաճառվել են ավելի քան 36 միլիոն օրինակով, և Ավսենիկը վաստակել է 31 «ոսկե», 2 «ադամանդե», 1 «պլատինե» ձայնասկավառակ։ Նրան պատկերավոր կերպով անվանում էին «20-րդ դարի Յոհան Շտրաուս»։ 1999 թվականին Սլովենիայի կառավարությունը նրան շնորհել է բարձրագույն պետական պարգև՝ Ազատության շքանշան։ Ավսենիկը մահացել է  2015 թվականի հուլիսի 2-ին, 85 տարեկան հասակում։ Անվանի երաժիշտի բնօրրանում բացվել ու գործում է նրա տուն-թանգարանը, իսկ գործը շարունակում է որդին՝ Սլավկո Ավսենիկ Կրտսերը (Slavko Avsenik mladší):

Պատիվներ 
 Երգարվեստում ունեցած իր վաստակի համար 1990 թվականին արժանացել է Հերման Լյոնս պլատինե մեդալի
 1987 թվականին Ավսենիկ եղբայրների երաժշտախումբը գրանցվել է Գինեսի ռեկորդների գրքում
 1979 թվականին Սլավկո Ավսենիկի կենսագրությունը ներառվել նշանավոր մարդկանց կենսագրությունները պարունակող է Who’s Who ժողովածուում
 1983 թ. նրան շնորհվել է Սլովենիայի Հանրապետության Արծաթե աստղ շքանշան
 1999 թ.՝  Սլովենիայի Հանրապետության Ազատության շքանշան
 2010 թ.՝ Ավստրիայի Շտիրիա երկրամասի ոսկե պատվոնշան

Ալբոմներ 
 Goldene Klänge aus Oberkrain (Telefunken, 1971) (DE: )
 Goldene Klänge aus Oberkrain II (Telefunken, 1973)
 Jägerlatein in Oberkrain (Telefunken, 1974)
 Jägerlatein in Oberkrain (London International, 1974)
 Es ist so schön ein Musikant zu sein (2xLP, Telefunken, 1974)
 16 Welterfolge (Telefunken, 1975)
 Mit Musik und guter Laune (2xLP, Telefunken, 1975)
 Seine Musik begeistert Millionen (1975) (DE: )
 Sonntagskonzert (Telefunken, 1975)
 Lustig und fidel (Telefunken, 1978)
 He! Slavko! Spiel uns eins! (Telefunken, 1978)
 Ein Feuerwerk der Musik (Koch Records, 1986)
 Wir bleiben gute Freunde (Koch Records, 1990)
 Es ist so schön ein Musikant zu sein (Virgin, 1990)
 Polkafest in Oberkrain (CD, Koch Records, 1997)
 Am schönsten ist’s zu Haus
 Auf silbernen Spuren (Royal Sound)
 Stelldichein in Oberkrain (Telefunken)
 Daheim in Oberkrain (Telefunken)
 Die 20 Besten (cass)
 Ein Abend mit Slavko Avsenik und seinen Original Oberkrainern (Telefunken)
 Mit Polka und Waltzer durch die Welt (Telefunken)
 Im schönen Oberkrain (Telefunken, Deutscher Schallplattenclub)
 Die Oberkrainer spielen auf (10″, Telefunken)

Գրականություն 
 Ivan Sivec: Slavko Avsenik und seine Original Oberkrainer. Verlag ICO, Mengeš 2015, ISBN 978-961-6868-51-8.
 Ida und Karl Lanzmaier, Brigitte Avsenik: Es ist so schön, ein Musikant zu sein. Verlag Avsenik, Begunje 1999, ISBN 961-90656-2-X.
 Urs Marti: 50 Jahre Avsenik-Musik. Verlag Avsenik, Begunje 2003, ISBN 961-90656-4-6.
 Urs Marti: Slavko Avsenik und seine Original Oberkrainer. Das Nachschlagewerk für Sammler. ISBN 978-3-033-01115-1.

Ծանոթագրություններ

Արտաքին հղումներ 
 
 http://www.avsenik.com/
 Webpräsenz Gasthaus und Galerie Avsenik
 Herkunft der Telefunken-Tonaufnahmen
 Avsenik-Musikdatenbank von Anton Schatz 
 Fan-Seite krainer-music.com

Սլովենացի երաժիշտներ